Diari Oficial de la Generalitat Valenciana


Sumari del DOGV 4745, del 04-05-2004 (2004/3607)

Informació pública del projecte de col·lector de sistema general de connexió a la depuradora del pla parcial Pi Ver.
--------------------------------------------------------------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3607


Organisme emissor
:   Ajuntament de Xàbia

Tipus de document
:   Anunci

Informació pública del projecte de col·lector de sistema general de connexió a la depuradora del pla parcial Pi Ver. [2004/Q3607]
  
La Regidoria Delegada d'Urbanisme, en data 4 de març de 2004, va dictar la següent resolució:
  
«Resolució número 315/2004
  
Vist l'escrit presentat en data 13 de febrer de 2002, per José Luis V. Almazán Pérez de Petinto, en representació de la Junta de Compensació del Pla Parcial Pi Ver, perquè es trameta la documentació fins a l'aprovació del projecte de col·lector de sistema general i, amb els tràmits previs necessaris, es prepare l'acord de Conveni Urbanístic que cal subscriure entre la Junta de Compensació del Pla Parcial Pi Ver i l'Ajuntament de Xàbia per a l'execució del col·lector indicat.
  
A este escrit acompanya el projecte de col·lector de sistema general de connexió a la depuradora del pla parcial Pi Ver de Xàbia, de gener de 2002, modificat el 7 de maig de 2002; i l'esborrany de Conveni Urbanístic.
  
Es proposa a l'ajuntament avançar l'execució del col·lector de sistema general que transcorrerà pel camí de Cabanes i connectarà amb l'EDAR de Xàbia a l'encreuament amb el camí de les Sorts. Així s'evitarà l'evacuació de les parcel·les a través d'estacions depuradores de caràcter individual.
  
Atés que el vigent Pla General d'Ordenació Urbana establix en l'article 5.1.7, apartat 8, les condicions de disseny de la xarxa de sanejament que contindran els plans parcials, i que establix l'exigència d'una depuradora única per unitat d'execució amb l'excepció de les xarxes que puguen connectar-se amb la xarxa general d'evacuació del municipi.
  
El pla parcial Pi Ver aprovat definitivament per la Comissió Territorial d'Urbanisme, en la sessió de 20 de juny de 1991, establix, en l'apartat W.2.9.5 de la memòria, la disposició de dues estacions depuradores d'aigües residuals (EDAR) col·lectives soterrades, i la seua situació es troba reflectida al plànol d'ordenació número 13 del pla parcial esmentat.
  
El projecte d'urbanització del pla parcial Pi Ver, aprovat difinitivament mitjançant la Resolució de l'Alcaldia número 1.172/1998, de data 31 de juliol de 1998, establix en l'apartat 2.5, sistema de sanejament, la previsió de dos col·lectors que enllaçaran el sector amb l'EDAR municipal.
  
Consta el projecte de col·lector de fecals presentat per la Junta de Compensació; amb un informe tècnic favorable de data 22 de juny de 2002, pendent d'aprovació.
  
Atés l'informe tècnic emés, en data 17 de febrer de 2004, per l'arquitecte municipal, Enric Morera, del qual es desprén que el mecanisme legal procedent no s'estima adequat que siga el conveni proposat, si no el contingut en la disposició transitòria quarta, apartat a) de la Llei Reguladora de l'Activitat Urbanística, que a este efecte establix que la Junta de Compensació té la condició d'urbanitzador perla qual cosa estarà subjecta a les previsions contingudes en l'article 47.3 i pot acudir a la retaxació de càrregues si l'import d'execució del col·lector o col·lectors és superior al cost previst per a les dos EDAR col·lectives, previstes al pla parcial.
  
Tot això sense perjuí del dret de reintegrament contemplat en l'article 67.1.a de la Llei Reguladora de l'Activitat Urbanística 1994.
  
Vist el que s'ha dit més amunt. En virtut de les facultats que em conferix el Decret de l'Alcaldia número 1.049/2003, de data 17 de juny de 2003, i com a regidor delegat d'Urbanisme, resolc:
  
Exposar al públic el projecte de col·lector de sistema general de connexió a la depuradora del pla parcial Pi Ver, de Xàbia, presentat per la Junta de Compensació del Pla Parcial Pi Ver, mitjançant la publicació dels corresponents edictes».
  
Cosa que es fa pública perquè se'n prenga coneixement general.